Abdulmumin Jibrin (an haife shi 9 ga watan Satumba 1976) ɗan siyasan Nijeriya ne, ɗan kasuwa, malamin ilimi, kuma tsohon ɗan Majalisar wakilan Nijeriya. An haifeshi a kano. Shi dan jam’iyyar All Progressive Congress (APC) ne mai wakiltar Kiru / Bebeji Mazabar Tarayya ta Jihar Kano . Abdulmumin Jibrin an haife shi cikin gidan Alhaji Labaran Mohammed Jibrin da Hajiya Amina Gambo. Ya yi karatunsa na farko a Kano kafin a koma da shi Kaduna sannan daga baya zuwa Abuja inda iyayensa suka zauna a lokuta daban-daban don ci gaba da karatunsa. Abdulmumin ya halarci makarantar firamare ta sojoji Janguza, Kano (1983–1986) kafin ya koma makarantar Command Children School Jaji, Kaduna (1986–1988). Yayi karatun sakandaren sa a makarantar sakandaren kimiyya ta Abaji, Abuja (1989–1992), da kuma Bwari Secondary School, Abuja (1992 --1994). Daga baya ya ci gaba da karatun gaba da sakandare kuma ya samu digiri na farko a fannin kimiyyar siyasa a Jami’ar Abuja, Najeriya a 1999, M.Sc a Harkokin Kasa da Kasa da diflomasiyya a Jami’ar Ahmadu Bello, Zariya, Nijeriya a 2003 da kuma Ph.D. a cikin Harkokin Harkokin Duniya a Jami'ar Abuja Nijeriya a 2009.